หุ้นพลังงานอุ้มดัชนี23ก.พ.ปิดบวก3.70จุด
ดัชนีหุ้นไทยปิดตลาดวันที่ 23 ก.พ. ที่ 990.91จุดเพิ่มขึ้น 3.70 จุดหรือ 0.37 % ด้วยมูลค่าซื้อขายประมาณ 31,455 ล้านบาท&nbsp;
23 ก.พ. 2554

ดัชนีหุ้นไทยปิดตลาดวันที่ 23 ก.พ. ที่ 990.91จุดเพิ่มขึ้น 3.70 จุดหรือ 0.37 % ด้วยมูลค่าซื้อขายประมาณ 31,455 ล้านบาท 
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาต กล่าวว่า  ดัชนีหุ้นไทยวันนี้ดูดีกว่าตลาดหุ้นภูมิภาคเพราะมีแรงซื้อเข้ามาในหุ้นกลุ่มพลังงานและปิโตรเคมีซึ่งมีน้ำหนักประมาณ 36%ของมูลค่าหลักทรัพย์ตามราคาตลาดรวม ซึ่งแรงซื้อไหลเข้ามาหลังจากโลกตื่นกังวลสถานการณ์ในแดนอาหรับส่งผลให้ราคาน้ำมันพุ่งขึ้นทำสถิติสูงสุดรอบ2ปีครึ่ง
"วันนี้ถ้าไม่ได้หุ้นเครือปตท.เข้ามาช่วยดัชนีหุ้นไทยก็จะปิดตลาดติดลบเช่นกันเพราะหุ้นปตท.สำรวจและผลิตปิโตรเลียม(PTTEP) 179.50 บาท บวก 5บาทมีผลให้ดัชนีบวก 2.25  จุดและหุ้นปตท.(PTT)ปิด 338 บาท บวก 5  บาทมีผลต่อดัชนี 1.40 จุดรวมถึงหุ้นไทยออยล์(TOP)ด้วย"นายพิชัยกล่าว